HR   HR 
 
 
 EUROPSKA  
KOMISIJA   
Bruxelles, 12.1.2022.  
SWD(2022) 9 final  
 
RADNI DOKUMENT SLUŽBI KOMISIJE  
 
SAŽETAK IZVJEŠĆA O PROCJENI UČINKA  
 
priložen dokumentu  
Prijedlog uredbe Europskog parlamenta i Vijeća  
o Agenciji Europske unije za droge  
{COM(2022)  18 final}  - {SEC(2022)  45 final}  - {SWD(2022)  8 final}   
 
2 Sažetak  
Procjena učinka Prijedloga uredbe o Agenciji Europske unije za droge (revizija mandata Europskog 
centra za praćenje droga i ovisnosti o drogama, tj. Uredbe (EZ) 1920/2006)  
 
A. Potreba za djelovanjem  
Zašto? Koji se problem rješava?  
Europski centar za praćenje droga i ovisnosti o drogama („Agencija”) osnovan je 1993., a Uredba o 
njegovu osnivanju preinačena je 2006. (Uredba (EZ) 1920/2006). Komisija je 2018./2019. provela 
posljednju evaluaciju (COM(2020)  228). Definicija problema temelji se na rezultatima te evaluacije, 
a njome se rješavaju problemi koje su istaknuli glavni dionici Agencije. Dok je prije 25 godina bilo 
potrebno pr ikupiti i analizirati podatke kako bi se opisala situacija s drogom u Europi i njezine 
posljedice, dionicima su danas ujedno potrebni analiza novih izazova u stvarnom vremenu i savjeti 
o najboljim načinima za rješavanje brzorastućih prijetnji, kao što su n ove psihoaktivne tvari koje 
ulaze u EU, a koje su opasnije za (javno) zdravlje i ujedno uzrokuju nova sigurnosna pitanja. 
Oblikovateljima politika potrebno je više pomoći i informacija kako bi mogli donijeti informirane 
odluke i pružiti odgovarajuće odgovo re. Agencija ne može pružiti dovoljnu potporu državama 
članicama, a Mreža nacionalnih kontaktnih točaka Agencije (Reitox) nije u potpunosti iskorištena. 
Konačno, međunarodna dimenzija rada Agencije nije dovoljno definirana. Informacije koje pruža 
Agencija ključne su za provedbu nove Strategije EU -a u području droga za razdoblje 2021.  – 2025., 
u okviru koje se primjenjuje pristup politici prema drogama utemeljen na dokazima.  
Što se nastoji postići ovom inicijativom?  
Opći je cilj inicijative osigurati da je Agencija svrsishodna i odgovarajuće opremljena za suočavanje 
s izazovima koje predstavljaju droge u EU -u, što bi dovelo do odgovarajućeg djelovanja i potpore 
EU-a i država članica. Predložena revizija mandata bila bi ciljana. Njome bi trebalo pojasniti mandat 
Agencije u pogledu njezina opsega djelovanja (posebno tvari kojima se treba baviti), povećati 
njezinu sposobnost bržeg i usmjerenijeg reagiranja na izazove i nadolazeće prijetnje, produbiti 
praćenje i analizu fenomena droga, pružiti podršku državama  članicama i razjasniti međunarodnu 
dimenziju rada Agencije.  
Koja je dodana vrijednost djelovanja na razini EU -a?  
Fenomen droga prekograničan je i globalan te utječe na sve Europljane. Države članice suočavaju se 
s brojnim zajedničkim izazovima u pogledu ponude i potražnje droga. Fenomen droga ne može se 
rješavati samo na nacionalnoj razini jer bi to uzrokovalo fragmentaciju, a države članice uče jedne 
od drugih razmjenom iskustava i provjerenih praksi. Djelovanjem na razini EU -a omogućuje se 
djelo tvoran i učinkovit način rješavanja tih pitanja.  
B. Rješenja  
Koje su se zakonodavne i nezakonodavne opcije razmatrale? Postoji li najpoželjnija opcija? 
Zašto?   
Nezakonodavna opcija (daljnja suradnja) i raspuštanje ili spajanje Agencije isključeni su iz daljnje 
analize jer se njima ne bi riješili utvrđeni problem i. 
 
Ciljana revizija mandata najpoželjnija je opcija. Zahtjev nekih dionika da se opseg djelovanja 
Agencije proširi na druge ovisnosti analiziran je, ali je u procjeni učinka zaključeno da bi Agen cija 
trebala ostati usredotočena na nedopuštene droge. Međutim, trebalo bi se bolje pozabaviti upotrebom 
više vrsta droga. Opskrba drogom i tržišta droga isto tako bi trebali biti u tematskom opsegu 
djelovanja Agencije. Kako bi se omogućila fleksibilnija a naliza usmjerena na budućnost, trebalo bi 
dodatno razviti kapacitete Agencije za praćenje i procjenu prijetnji. Kako bi se javnost brzo 
informirala i upozorila na prijetnje prisutne u više država članica, Agencija bi trebala podupirati 
razvoj informativnih  kampanja i upozorenja na razini EU -a ili ih sama razvijati. Kako bi se povećala 
 
3 baza podataka Agencije, trebalo bi uspostaviti specijaliziranu mrežu laboratorija. Trebalo bi ojačati 
mandat nacionalnih kontaktnih točaka kako bi se bolje iskoristili njihovi  kapaciteti za potporu 
Agenciji i odrazile promjene koje će se uvesti u mandat Agencije. Naposljetku, trebalo bi bolje 
razjasniti međunarodnu dimenziju rada Agencije.  
Tko podržava koju opciju?   
Glavni dionici, tj. nacionalni i europski oblikovatelji politika prema drogama podržavaju, pa čak i 
zahtijevaju jačanje mandata Agencije. U novoj Strategiji EU -a u području droga, koju je Vijeće 
donijelo u prosincu 2020., Komisija je izričito pozvana da što prije predstavi prijedlog za reviziju 
mandata. Neke dr žave članice koje imaju šire strategije za ovisnosti željele bi da se mandat Agencije 
proširi. Druge države članice imaju okvir samo za droge i bile bi zadovoljne trenutačnim mandatom 
popraćenim pojašnjenjem o uporabi više vrsta droga. Osim toga, utvrđivan je minimalnih kriterija za 
nacionalne kontaktne točke moglo bi biti sporno jer bi neke države članice mogle smatrati da se time 
zadire u njihove ovlasti. Međutim, ti bi kriteriji bili potrebni za uspostavljanje jednakih uvjeta u 
cijeloj Europi i pružanje p odataka Agenciji.  
C. Učinci najpoželjnije opcije  
Koje su prednosti najpoželjnijih opcija (ako postoje, inače prednosti glavnih opcija)?                                        
Najpoželjnijom opcijom doprinijelo bi se donošenju informiranijih politika i mjera, a time bi 
europski (i nacionalni) odgovori na fenomen droga u EU -u postali učinkovitiji. To bi bio važan 
doprinos učinkovitom odgovoru na fenomen droga utemeljenom na dokazima, i iz zdravstvene i iz 
sigurnosne perspektive. Mandat Agencije ostao bi u smjeren većinom na praćenje te potporu EU -u i 
njegovim državama članicama, u skladu s načelom supsidijarnosti. Takva ciljana revizija mandata 
Agencije omogućila bi bolju pripremljenost na rastuće nove prijetnje u području droga na europskoj 
i nacionalnoj r azini.  
Koji su troškovi najpoželjnijih opcija (ako postoje, inače troškovi glavnih opcija)?                                        
Najpoželjnija opcija zahtijevala bi jačanje financijskih i ljudskih resursa u usporedbi sa sredstvima 
predviđenima u višegodišnjem financijskom okviru (VFO) za razdoblje 2021. –2027. Procjenjuje se 
da bi za novo razdoblje VFO -a bili potrebni dodatni proračun od otprilike 51 –63 milijuna  EUR i 
otprilike 40 dodatnih radnih mjesta.  
Kako će to utjecati na poduzeća, MSP -ove i mikropoduzeća?  
Neće biti izravnog utjecaja na poduzeća, MSP -ove i mikropoduzeća. Pozitivni neizravni učinci 
revizije mogli bi biti ograničavanje gubitka radne snage u gospodarstvu zbog toga što konzumenti 
droga ne mogu raditi ili nisu u potpunosti sposobni za rad te ometanje prihoda organiziranih 
kriminalnih skupina.  
Hoće li to bitno utjecati na državne proračune i uprave?   
Iako bi najpoželjnija opcija dovela do povećanja zadaća i odgovornosti Agencije, inicijativom bi se 
općenito doprinijelo smanjenju administrativnog opterećenja i pojednostavnjenju administrativnih 
postupaka, posebice u državama članicama. Predloženo pojednostavnjenje i centralizacija obveza 
izvješćivanja glavni su čimbenici koji tomu doprinose. Zbog nedostatka podataka o ras položivim 
sredstvima za politiku prema drogama nije moguće kvantificirati učinke pojednostavnjenja i 
smanjenja opterećenja.  
Hoće li biti drugih bitnih učinaka?   
Ne. 
D. Daljnje mjere  
Kad će se predložene mjere preispitati?  
U skladu sa zajedničkim pristupom Uredba o Agenciji obuhvaćat će vanjsku evaluaciju Agencije 
svakih pet godina.